Document ID: 32008D0134

ΑΠΌΦΑΣΗ 2008/134/ΚΕΠΠΑ ΤΟΥ ΣΥΜΒΟΥΛΊΟΥ
της 18ης Φεβρουαρίου 2008
για την εφαρμογή της κοινής δράσης 2005/797/ΚΕΠΠΑ σχετικά με την Αστυνομική Αποστολή της Ευρωπαϊκής Ένωσης για τα παλαιστινιακά εδάφη
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη την κοινή δράση 2005/797/ΚΕΠΠΑ του Συμβουλίου, της 14ης Νοεμβρίου 2005, σχετικά με την Αστυνομική Αποστολή της Ευρωπαϊκής Ένωσης για τα παλαιστινιακά εδάφη (1), και ιδίως το άρθρο 14, παράγραφος 2, σε συνδυασμό με το άρθρο 23, παράγραφος 2, πρώτο εδάφιο, δεύτερη περίπτωση, της συνθήκης για την Ευρωπαϊκή Ένωση,
Εκτιμώντας τα ακόλουθα:
(1)
Στις 14 Νοεμβρίου 2005, το Συμβούλιο υιοθέτησε την κοινή δράση 2005/797/ΚΕΠΠΑ σχετικά με την Αστυνομική Αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS) για περίοδο τριών ετών. Η επιχειρησιακή φάση της EUPOL COPPS άρχισε την 1η Ιανουαρίου 2006.
(2)
Στις 20 Νοεμβρίου 2006, το Συμβούλιο εξέδωσε την απόφαση 2006/807/ΚΕΠΠΑ (2) με την οποία καθόρισε τον τελικό προϋπολογισμό της EUPOL COPPS για το έτος 2007.
(3)
Στις 6 Δεκεμβρίου 2007, το Συμβούλιο εξέδωσε την απόφαση 2007/808/ΚΕΠΠΑ, στην οποία προβλέπεται ότι ο προϋπολογισμός θα καλύπτει επίσης τις δαπάνες της αποστολής από την 1η Ιανουαρίου 2007 έως τις 29 Φεβρουαρίου 2008.
(4)
Σύμφωνα με το άρθρο 1 παράγραφος 2 της απόφασης 2007/808/ΚΕΠΠΑ, ο τελικός προϋπολογισμός της EUPOL COPPS από την 1η Μαρτίου 2008 έως τις 31 Δεκεμβρίου 2008 θα αποφασιστεί από το Συμβούλιο πριν από τις 29 Φεβρουαρίου 2008,
ΑΠΟΦΑΣΙΖΕΙ:
Άρθρο 1
Το ποσό δημοσιονομικής αναφοράς που προορίζεται να καλύψει τις δαπάνες της Αστυνομικής Αποστολής της Ευρωπαϊκής Ένωσης για τα παλαιστινιακά εδάφη (EUPOL COPPS) για την περίοδο από την 1η Μαρτίου 2008 έως τις 31 Δεκεμβρίου 2008 ανέρχεται σε 5 000 000 EUR.
Άρθρο 2
Η παρούσα απόφαση παράγει αποτελέσματα από την ημερομηνία εκδόσεώς της.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 18 Φεβρουαρίου 2008.

Labels: 18
2
15
5